Mars Science Laboratory el ze na mision de esplorasion del pianeta Marte de ła NASA. La mision ła ze prinsipalmente formada da łe atività del rover nomenà , che el ze sta lansà inte el 26 de novenbre 2011 da Cape Canaveral e aterà su Marte inte el 6 de agosto 2012. Suito dopo de l'aterajo, fazesto co bon èzito doparando el mètodo EDL , pì precizo de łe mision precedentemente mandae inte el pianeta, el rover el ga scumisià a mandar de łe imàzeni da ła superfise. La durada de ła mision ła zera prevedesta in almanco un ano marsian ma ła ze oncora uncó in corso col fin de investigare su ła pasada e prezente capasità de Marte de sostegnere ła vita. Par consentire anàłize pì fonde, el trasporta strumenti sientìfeghi, provizionai da ła comunità internasionałe, pì vansai in confronto a cuełi de calsìase altra mision fata inte el pasà inte el pianeta roso; el ze in pì sirca sìncue volte pì pezante e du volte pì longo dei rover e rivai inte el pianeta inte el 2004. Inte el 22 de lujo del 2011 ła NASA ła ghea anunsà ła zona verso andove ła sonda el saria stada inviada: el cratero Gale. El lanso el se ga de consevensa gavesto in novenbre de l'isteso ano par mezo de un vetore , e el ze inte-ła-fin aterà co bon-èzito su Marte inte el 6 de agosto del 2012 a łe 5:14:39 boti UTC, 7:14:39 ora vèneta, 8 mezi dopo. Durante de ła so atività su Marte, el robot el anałizarà dozene de canpioni del teren e de ròcia marsiana.